**GRAD PULA-POLA**

Sukladno članku 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), gradonačelnik Grada Pula-Pola raspisao je javni natječaj objavljen dana 18.02.2022. godine u „Narodnim novinama“ Republike Hrvatske, na Hrvatskom zavodu za zapošljavanje, Područni ured Pula i web stranicama Grada Pula-Pola za imenovanje:

* **pročelnika/ce Službe za unutarnju reviziju - 1 izvršitelj/ica na neodređeno vrijeme**

pa se sukladno navedenom daju sljedeće:

**OBAVIJESTI I UPUTE**

**Opis poslova radnog mjesta:**

* predstavlja i upravlja Službom,
* organizira, usmjerava i koordinira rad Službe,
* prati i obavlja najsloženije poslove iz područja unutarnje revizije,
* prati pravne propise iz djelokruga Službe i revidiranih područja,
* obavlja poslove strateškog i godišnjeg planiranja unutarnje revizije prema propisanim procedurama i metodologijama,
* izrađuje i predlaže akte Gradonačelniku sukladno važećim propisima,
* izrađuje i odobrava planove pojedinačnih revizija,
* provodi unutarnju reviziju u skladu s godišnjim planom, odnosno po nalogu Gradonačelnika, u upravnim tijelima Grada, te kod proračunskih korisnika i u trgovačkim društvima kojih je osnivač Grad vezano za namjensko trošenje proračunskih sredstava,
* izrađuje i daje suglasnost na nacrte pojedinačnih revizorskih izvješća, te dostavlja Gradonačelniku konačna pojedinačna revizorska izvješća,
* obavlja ostale poslove propisane postupkom provođenja unutarnje revizije,
* surađuje sa Središnjom harmonizacijskom jedinicom i Državnim uredom za reviziju,
* odgovara za zakonit, pravovremen i djelotvoran rad Službe u izvršavanju poslova iz njezine nadležnosti,
* daje službenicima Službe naloge i naputke za rad,
* brine o stručnom osposobljavanju i usavršavanju službenika,
* odlučuje o pravima i obvezama službenika i namještenika sukladno važećim zakonima i drugim propisima,
* obavlja savjetodavne i druge poslove za Gradonačelnika i po nalogu Gradonačelnika,
* obavlja i druge poslove utvrđene zakonima, ostalim propisima i aktima Gradskog vijeća i Gradonačelnika.

**Podaci o plaći:**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika, Klasa: 023-01/10-01/1083, Urbroj: 2168/01-02-01-0235-10-4 od 24. rujna 2010. godine i Odlukom o izmjeni i dopuni Odluke o koeficijentima za obračun plaće službenika i namještenika Klasa: 023-01/13-01/1255, Urbroj: 2168/01-02-01-0243-13-3 od 12. prosinca 2013. godine. Slijedom toga, plaću radnog mjesta pročelnika/ce Službe za unutarnju reviziju čini umnožak koeficijenta radnog mjesta 4,20 i osnovice za izračun plaće (iznos osnovice je 4.708,62 kn, bruto) uvećan za 0,5 % za svaku navršenu godinu radnog staža.

1. **TESTIRANJE KANDIDATA**

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat imenuje - pisani test.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat imenuje temelje se na sljedećim propisima:

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13,137/15, 123/17, 98/19,144/20);
2. Zakon o proračunu ("Narodne novine" broj 144/21);
3. Zakon o fiskalnoj odgovornosti ("Narodne novine" broj 111/18);
4. Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila ("Narodne novine" broj 95/19);
5. Zakon o sustavu unutarnjih kontrola u javnom sektoru ("Narodne novine" broj 78/15 i 102/19);
6. Pravilnik o unutarnjoj reviziji u javnom sektoru ("Narodne novine" broj 42/16 i 77/19);
7. Kodeks strukovne etike unutarnje revizije u javnom sektoru "(Narodne novine" 42/16).

**Pravila testiranja:**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.
6. **INTERVJU**
7. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
8. Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova te dostavlja gradonačelniku rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o imenovanju pročelnika/ce.

Gradonačelnik Grada Pula-Pola donosi Rješenje o imenovanju pročelnika/ce koje se dostavlja kandidatima prijavljenim na javni natječaj.

Protiv Rješenja o imenovanju pročelnika/ce, žalba nije dopuštena, ali se može pokrenuti upravni spor u roku od 30 dana od dana dostave Rješenja o imenovanju.

**POZIV ZA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA, NA WEB-STRANICI GRADA PULE I NA OGLASNOJ PLOČI GRADA PULA-POLA**

**Povjerenstvo za provedbu javnog natječaja**